**Vyhlásenie**

**Ministerstva financií Slovenskej republiky**

Návrh zákona, ktorým sa mení a dopĺňa zákon č. 289/2008 Z. z. o používaní elektronickej registračnej pokladnice a o zmene a doplnení zákona Slovenskej národnej rady č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov v znení neskorších predpisov a ktorým sa menia a dopĺňajú niektoré zákony sa predkladá s rozporom.

Návrh zákona bol predmetom medzirezortného pripomienkového konania v rámci ktorého boli predložené povinne pripomienkujúcimi orgánmi zásadné pripomienky. Časť pripomienok bola v rámci pripomienkového konania odstránená.

Rozporové konanie s povinne pripomienkujúcimi orgánmi (Republiková únia zamestnávateľov a verejnosť – hromadná pripomienka) bolo uskutočnené dňa 11. 09. 2018 na úrovni štátnej tajomníčky.

V rámci tohto konania bolo dohodnuté, že požiadavky vznesené v rámci medzirezortného pripomienkového konania k technickému riešeniu on-line registračnej pokladnice budú v návrhu zákona upravené.

Rozpor, ktorý sa týka lehôt na začatie používania on-line registračnej pokladnice nebol odstránený. Ministerstvo financií s prihliadnutím na prínos, ktorý sa očakáva od zavedenia on-line registračných pokladníc do praxe zotrváva na svojom pôvodnom návrhu.